open-index/open-wikipedia-markdown huggingface dataset:
G-Drive ארנה

**G-Drive ארנה** (ברוסית: **G-Drive Арена**)  הוא אולם הוקי קרח של מועדון ההוקי אוונגרד מהעיר אומסק. נבנה במקום שבו הייתה אומסק ארנה, שנהרסה ב-2019 עקב אפשרות של קריסת המבנה.

## היסטוריה
בשנת 2019, ארנה אומסק נהרסה. הוחלט על בניית זירה חדשה, בה הייתה אמורה להתקיים אליפות העולם לנוער 2023 במשותף עם נובוסיבירסק (לימים נשללה מרוסיה הזכות לארח טורניר זה עקב הפלישה לאוקראינה).

הבנייה החלה בשנת 2020. בשנת 2022 הוכרז השם - "G-Drive ארנה".

המשחק הראשון בזירת G-Drive התקיים ב-24 בספטמבר 2022. במסגרת האליפות הרגילה של MHL.

המשחק הראשון של אליפות KHL בזירה החדשה התקיים ב-1 באוקטובר 2022. אוונגרד ניצחה את נובוסיבירסק סיביר בתוצאה 1:2.

## גלריה

קובץ:G-Drive Арена вид с ул. Лукашевича.jpg
קובץ:G-Drive Arena Omsk front.jpg
קובץ:G-Drive Arena Omsk KHL.jpg


## קישורים חיצוניים

*

## הערות שוליים

קטגוריה:אומסק: ספורט
קטגוריה:היכלי קרח ברוסיה
יצחק שטיינברג (רב)

**הרב יצחק הלוי שטיינברג** (כ"א בטבת ה'תרמ"ו, ינואר 1886 - כ"ז בחשוון ה'תשכ"ז, 9 בנובמבר 1966) היה רבן של האליץ' וירוסלב, רב בבריסל ובתל אביב ואב בית הדין הרבני בתל אביב.

## ביוגרפיה
נולד בכ"א בטבת ה'תרמ"ו, 16/17 בינואר 1886 בטרנוב שבגליציה (אז בתחומי האימפריה האוסטרו-הונגרית, כיום בפולין) לאביו הרב שמעיה שטיינברג, רבה של פרמישלן ולאמו שרה. סבו היה הרב אברהם מנחם הלוי שטיינברג מברודי, בעל "מחזה אברהם". בגיל צעיר התגלה כעילוי ובגיל בר מצווה כבר ידע בעל פה את מסכת שבת. לצד השכלה תורנית רחבה רכש גם השכלה כללית ושלט היטב בשפה הפולנית. בגיל 17 נסמך לרבנות מידי הרב שלום מרדכי הכהן שבדרון (מהרש"ם) מברז'אן ובגיל 22 מידי הרב מאיר אריק.

לאחר נישואיו התגורר בברודי, שם שימש את סבו ולמד מפיו. בתקופת מלחמת העולם הראשונה נמלט לווינה, ולאחר תום המלחמה התקבל לרבנות בקהילת האליץ'. ב-1921 התמנה לרבה של ירוסלב, לאחר שנתמך הן על ידי המסורתיים והם על ידי המשכילים בעיר. ב-1927 נתקבל לרבנות קהילת ראדום, אך הוא חזר בו לאחר שגילה שיש מחלוקות בקהילה. שמו עלה כמועמד לכהן כרבה של לבוב, אלא שאז פרצה מלחמת העולם השנייה. בתקופת המלחמה גלה לסיביר. לאחר שחרורו מסיביר הגיע לסמרקנד ובהמשך היגר לבלגיה ונתמנה לרב ואב"ד בבריסל. בשנת ה'תש"י (1950) עלה ארצה והתיישב בתל אביב, שם התמנה לאב בית הדין הרבני בעיר. ב-1957, לאחר שיצא לגמלאות, התמנה לרב בית הכנסת "ישורון".

נפטר בכ"ז בחשוון ה'תשכ"ז, 9 בנובמבר 1966, ונקבר בבית הקברות נחלת יצחק.

בגיל צעיר כתב חיבור על מסכת מכות וספר "שערי יצחק" על הלכות מזוזה, אך שניהם (וכן כתבים נוספים, כולל כתבים שכתב מהזיכרון בעת גלותו בסיביר) אבדו בתלאות מלחמות העולם או הושמדו על ידו מאימת הנ.ק.ו.ד.

## משפחתו
הרב שטיינברג נישא שלוש פעמים. אשתו הראשונה, שרה לבית שפרונג, נפטרה בשנת 1930, וממנה נולדו לו שני בנים. לאחר פטירתה נישא להינדא מירל, בת הרב אליהו פרנקל תאומים רבה של פשוורסק, וממנה נולד לו בן נוסף. לאחר פטירתה בשנת 1952 נישא לסימא לבית שטיין (נפטרה ב-1985).

בנו הבכור, הרב משה שטיינברג היה רבה של קריית ים מעל שלושים שנה. בן נוסף, בנימין זאב, נפטר בפתאומיות לאחר השואה בעת שהמשפחה שהתה בסמרקנד.
נכדו הרב פרופ' אברהם שטיינברג הוא רב ורופא, מומחה לאתיקה רפואית ולרפואה והלכה ומנהל היחידה לאתיקה רפואית בבית החולים שערי צדק.

## לקריאה נוספת
* מאיר וונדר, **[[אנציקלופדיה לחכמי גליציה]]** חלק ה, תשנ"ז, עמ' 174 - 176.
## קישורים חיצוניים
* 

## הערות שוליים

קטגוריה:אבות בית הדין הרבני בתל אביב
קטגוריה:תל אביב-יפו: רבנים
קטגוריה:רבנים גליציאנים
קטגוריה:רבנים פולנים
קטגוריה:ירוסלב: רבנים
קטגוריה:בריסל: רבנים
קטגוריה:ישראלים ילידי האימפריה האוסטרו-הונגרית
קטגוריה:עולים בשנות ה-1950
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1886
קטגוריה:ישראלים שנפטרו ב-1966
משרד המפלגה הנאצית למדיניות קולוניאלית

**משרד המפלגה הנאצית למדיניות קולוניאלית** (בגרמנית: **Kolonialpolitisches Amt der NSDAP**) הייתה מחלקה במפלגה הנאצית שהוקם ב-1934. מטרתו המוצהרת הייתה לגבש תוכניות לכיבוש מחדש של המושבות הגרמניות לשעבר של האימפריה הקולוניאלית הגרמנית. המשרד איבד חלק ניכר ממשמעותו וכוחו הפוליטי לאחר תחילת מלחמת העולם השנייה והמחלקה פורקה לאחר תחילת התבוסות הצבאיות הגרמניות בגרמניה הנאצית ב-1943. לראש המשרד התמנה נציב הרייך של בוואריה, פרנץ ריטר פון אפ שהרקע הקולוניאלי שלו היה מעורבות ברצח העם של ההררו והנאמה.

המשרד הכין תוכניות לשטח קולוניאלי עצום במיטלאפריקה מאזור גאנה לאזור נמיביה וכן מאזור צ'אד לאזור טנזניה. בשיתוף עם האס אס הורכב צוות מרכזי להשתלטות עוינת על מושבות מידי "אויבי המלחמה של גרמניה" (כאשר הכוונה היא בעיקר לכוחות האימפריה הבריטית שמוצבים באפריקה). המחלקה הכינה תוכניות להקמת מנגנון החוק הקולוניאלי וכן קורסי הכשרה למנהלים קולוניאליים פוטנציאליים עתידיים. בפרט, היא גם הגתה תוכניות להפרדה גזעית במסגרת "חוק דם קולוניאלי".

## היסטוריה
[ממוזער|חניכת "בית ספר לקולוניאליזם", בנוכחות ראש המחלקה, [פרנץ ריטר פון אפ]]
לאורך השנים כמה ארגונים קודמים שנוצרו בתגובה ל"בעיה הקולוניאלית הגרמנית" במפלגה הנאצית, חלק ניכר מהארגונים פעלו תחת אס אה. לאחר הטיהור ורצחי אנשי האס אה בליל הסכינים הארוכות, המחלקה למדיניות קולניאלית הוקמה ב-1943, כאשר פרנץ ריטר פון אפ מונה לתפקיד ראש המחלקה. תפקידה היה לספק הנחיות ברורות וקווי מדיניות למפלגה ולעיתונות שלה בכל בעיה קולוניאלית, פוליטית וכלכלית. בנוסף, גיבש המשרד גם תוכניות לכיבוש מחדש של המושבות הגרמניות לשעבר. זה היה צריך להתאים למדיניות הקולוניאלית של המשטר המרכזי.

בקשתו של אפ להקצות למשרדו תפקיד כגוף הממלכתי המרכזי לגיבוש מדיניות קולוניאלית נדחתה על ידי אדולף היטלר ב-1938. המשימות שהוטלו עליה הורחבו בכל זאת. היטלר הורה לפון אפ שהמשרד צריך להתכונן לתקופה חדשה של כיבוש קולוניאלי שלאחריה ההשתלטות על המושבות עצמה תהיה תחת תחום השיפוט של משרד החוץ ולא של המחלקה.

בקיץ של שנת 1939, שבועות ספורים לפני פרוץ מלחמת העולם השנייה, נערכה ביוזמתו של פון אפ תערוכה קולוניאלית בעיר דרזדן שנקראה "התצוגה הקולוניאלית הגרמנית". בתערוכה נטלו חלק המוזיאון לאתנולוגיה, המכון הלאומי ליחסי חוץ ומושבות ומוסדות אקדמיים. בפתיחת התערוכה סקר פון אפ משמר כבוד של אנשי אס אס וראש העיר דרזדן נשא נאום בו קרא בגלוי להחזרתן לגרמניה של מושבותיה לשעבר מכוח הזכות ההיסטורית.

ב-1940 ההוצאות המדווחות שלו היו יותר מ-870,000 ︁רייכסמארקים, עלייה של כ-555% לעומת שנים קודמות. בתחילת 1943, עם התגברות ההפסדים והתבוסות הצבאיות של גרמניה הנאצית במלחמת העולם השנייה, הורה הפיהרר וקנצלר גרמניה, אדולף היטלר לסגור את כל משרדי המפלגה שאינם קשורים ישירות לתחזוקת המלחמה, ב-17 בפברואר 1943 המחלקה פורקה.
## קישורים חיצוניים

## הערות שוליים

קטגוריה:האימפריה הקולוניאלית הגרמנית
קטגוריה:ארגונים נאצים
קטגוריה:גרמניה הנאצית: ארגונים
הלילה עם תם ויעל

**הלילה עם תֹם ויעל** הייתה תוכנית אירוח ובידור לילית ישראלית בהנחיית תם אהרון ויעל פוליאקוב, בה התארחו אורחים מתחום הבידור והמוזיקה. התוכנית עלתה לאוויר בעקבות מלחמת חרבות ברזל, ושודרה החל מ-10 בנובמבר 2023 עד 26 בינואר 2024 ברשת 13.

## תוכן
בכל תוכנית, תם אהרון ויעל פוליאקוב סיכמו את השבוע החדשותי מזווית קומית עם אורחים באולפן מתחום הבידור והמוזיקה. במהלך התוכנית שולבו כתבות חוץ בהן תם יוצא לפגוש אנשים מהשטח (אנשי העדה הדרוזית, עולים חדשים ועוד), ויעל יחד עם משפחתה יצאו לנסות דברים חדשים יחד (ירי במטווח, קטיף חקלאי ועוד).

## רקע לעליית התוכנית
בעקבות מלחמת חרבות ברזל, ערוצי הטלוויזיה הישראלים עברו למתכונת שידורים מיוחדת בה משודרים רק משדרי חדשות העוסקים בדיווחים על המלחמה. בעקבות כך, נדחקו מן המסך תוכניות בידור. לאחר מספר שבועות של שידורי חדשות, הוחלט ברשת 13 להעלות לאוויר תוכנית אירוח חדשה בהגשת תם אהרון ויעל פוליאקוב שתואמת למצב.

## סקירת הסדרה

## פרקים
### עונה 1

## ביקורת
סמדר שילוני מאתר "ynet" נתנה לתוכנית ביקורת חיובית: .

אבישי סלע מאתר "TimeOut" נתן גם הוא לתוכנית ביקורת חיובית וכתב: .

## קישורים חיצוניים
* 
* 
* 
* 

## הערות שוליים

קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנת 2023
קטגוריה:רשת: תוכניות וסדרות
כתובת הניצחון בכרנכ (שושנק)

[ממוזער|תיאור על הקיר הדרומי במקדש אמון-רע מ[כרנך של מסע הכיבושים של ששונק הראשון בארץ ישראל המתוארך ל-925/6 לפנה"ס, ותוצאותיו - שבויי מלחמה אשר סביב צווארם קשורים חבלים המוחזקים על ידי אמון-רע]]
**כתובת הניצחון בכרנכ** חרוטה על שער בתוך קומפלקס המקדש של האל אמון בכרנכ, על צד מקדשו של רעמסס השלישי. היא מתעדת את הכיבושים ומסעותיו הצבאיים של מלך מצרים שושנק הראשון באזור ארץ ישראל בשנת 925 לפנה"ס בשנה החמישית למלך רחבעם. שושנק מזוהה עם המלך המצרי שישק הנזכר בספר מלכים א' וספר דברי הימים ב' אשר עלה על ירושלים ובזז אותה:

## היסטוריה
השער הוקם על ידי המלכים של השושלת העשרים ושתיים של מצרים. הכתובת ממוקמת בצד הדרום-מזרחי של מקדש רעמסס III. אף על פי שכרנכ הייתה ידועה לאירופאים מאז ימי הביניים, חשיבותה של כתובת הניצחון לא נודעה עד פענוח כתב החרטומים. ז'אן-פרנסואה שמפוליון, שפענח את כתב החרטומים, ביקר באזור שש שנים לאחר פרסום אבן רוזטה וזיהה לראשונה את התיאום בין מסעותיו של שישק לבין מסעותיו של שושנק כפי שמתואר בספר מלכים.

## תיאור
על הכתובת תבליט של שושנק,  , מלכים של השושלת העשרים ושתיים, מציעים מנחה לאלוהי מצריים. סצנה אחרת מראה את אמון אוחז בקבוצה של שבויים בשיער ומוחה אותם עם אלה. מאחוריו ומתחתיו מופיעים שמות של ערים כנעניות מחולקות לפי אזורים. חלק גדול מן השמות אבדו או נותרו ללא זיהוי, אך במקור מצוינים 155 ערים, בהן: אדמה, מחניים, בית שאן, תענך, מגידו, גבעון, גזר, בית חורון, סוכות, פנואל, שונם, ועוד. אחד השמות המעניינים ביותר הוא מקום הקרוי "שדות אברהם". הכתובת לא נותנת אף פרטים על המסע מלבד השמות. ניתן על פי סדר השמות ללמוד את מסלולו של שושנק.

## בחקר [[תנ"ך|המקרא]]
כתובת הניצחון בכרנכ היא אחד התיעודים החיצוניים היחידים שמתייחסים לאזור ארץ ישראל במאה ה-10 לפנה"ס. בקרב חוקרי המקרא, הועלתה השאלה מדוע הכתובת אינה מזכירה את ירושלים או ישות פוליטית משמעותיות כממלכת יהודה וישראל כפי שמתואר בספר מלכים ודברי הימים. הארכיאלוג זאב הרצוג מציג את עמדתה של האסכולה המינימליסטית:
.
מנגד כותב עמיחי מזר:

## קישורים חיצוניים

## ראו גם
*שישק
*שושנק הראשון

## הערות שוליים

קטגוריה:מצרים העתיקה
קטגוריה:מצרים: אתרים ארכאולוגיים
עובדיה בן דוד

רבי **עובדיה בן דוד בן עובדיה** היה חכם ותוכן יהודי בן המאה ה־14. מחבר הפירוש על הלכות קידוש החודש בספר "משנה תורה" לרמב"ם.

## חייו
מעט ידוע לנו אודות רבי עובדיה. הוא כיהן כדיין, ובפירושו משתמש לא פעם בביטויים ערביים, וניתן להסיק מדבריו שכתב את הפירוש במצרים.

אליהו אשתור שיער שרבי עובדיה בן דוד, הוא "רבי עובדיה המצרי", שהיה רבו של רבי יהודה משקוני; אך צבי לנגרמן מזהה את רבי עובדיה המצרי עם רבי עובדיה בן רבי אברהם הנגיד (השני), מצאצאי הרמב"ם ואחיו של רבי יהושע הנגיד ("עובדיה השני").

## חיבוריו
כאמור רבי עובדיה התפרסם בעיקר בזכות פירושו להלכות קידוש החודש לרמב"ם, שחיבר בצעירותו. בשנת ה'פ"ה כבר אחז באמצע כתיבת הפירוש, וסיימו רק בכ"ה באדר ה'ק"ב (1342). הפירוש נדפס לראשונה בקושטא בשנת ה'רס"ט (1509), ללא ציורי המחבר, כהוספה ל"משנה תורה". הציורים נדפסו לראשונה במהדורת ויניציאה, ה'של"ד, בעריכת רבי אברהם מנחם פורט.

בהקדמתו לפירוש, ציין שאף שהרמב"ם ביאר את דרכי חשבון הלוח העברי וראיית הירח, הוא לא הביא את ההוכחות עליהן התבסס, ומטרת הפירוש להביא "ביאורים יפים ומופתים (=הוכחות) מדויקים" לדברי הרמב"ם, ולשומרן לעת זקנותו. במקום נוסף כתב, שמדובר בחיבור הראשון המפרש הלכות אלו. 

רבי עובדיה מציין בפירושו שחיבר חיבורים נוספים על חכמת התכונה, וייתכן שהוא המפרש האנונימי של הלכות "יסודי התורה" בספר "משנה תורה". חיבור אחד העוסק בחישובים אסטרונומיים מימות הרמב"ם לזמנו השתמר בכתב יד.

## קישורים חיצוניים
*
*

## ביאורים

## הערות שוליים

קטגוריה:ראשוני מצרים
קטגוריה:מדענים יהודים מצרים
קטגוריה:אסטרונומים יהודים
קטגוריה:נושאי כלים של רמב"ם
קטגוריה:יהודים במאה ה-14
מגיד דבריו ליעקב

**מגיד דבריו ליעקב** הוא ספר חסידות המכיל לקוטי אמרים מהרב המגיד ממעזריטש שלוקטו ונאספו על ידי תלמידו המגיד מלוצק. הספר הוא האסופה הראשונה של תורת המגיד שהופיעה בדפוס.

שמו של המגיד ממעזריטש נרמז בסופי תיבות של שם הספר "מגי**ד** דברי**ו** ליעק**ב**" (דוב).

הספר נדפס לראשונה בשנת ה'תקמ"א (1781) ומאז שב ונדפס פעמים רבות במהדורות שונות. המהדורות הבולטות שבהם מהדורת הוצאת ספרים קה"ת בהוראת הרבי מליובאוויטש בעריכת הרב יהודה לייב גרונר והרב אהרון חיטריק בשנת ה'תשל"ג, מהדורת האדמו"ר רבי אברהם יצחק קאהן מתולדות אהרון בשנת ה'תשל"א, המהדורה הביקורתית של ד"ר רבקה ש"ץ-אופנהיימר בשנת ה'תשל"ו ושוב מהדורת קה"ת המוערת בהוצאה החדשה בעריכת הרב עמנואל שוחט בשנת ה'תש"ע. מהדורה מבוארת לספר יצאה בשנת ה'תשפ"ד בהוצאת מעיינותיך עם ביאור מהרב מענדל וועכטער.

במהדורת השונות של הספר נוספו הסכמות מרבי לוי יצחק מברדיטשוב ורבי אשר צבי מאוסטראה.

## תוכן הספר
בספר מובאים תורות הרב המגיד ממעזריטש על פרשיות התורה, המועדים ומאמרי חז"ל.

בפתח הספר מופיעה התנצלות מהמחבר, בחלק מהמהדורות הסכמות מרבי לוי יצחק מברדיטשוב ורבי אשר צבי מאוסטראה, הקדמת הספר מהמחבר. לאחר מכן מופיעה הקדמה שנייה.

החל מההדורה השנייה נדפסים עם הספר גם לקוטים חדשים מהמחבר, במהדורת קה"ת נוספו גם תורות ופתגמי הרב המגיד שלא מופיעים בספר, מלוקטים מתורת אדמור"י חב"ד. אמרות קודש של הרב המגיד אודות רבו הבעל שם טוב, הגהות וביאורים מאת אדמור"י חב"ד על תורות הרב המגיד. אמרות קודש מאדמור"י חב"ד אודות הרב המגיד. מנהגי הרב המגיד. מכתבי הרב המגיד והסכמות שנתן לספרים, קטע מספר בית רבי על הרב המגיד, נוסח המצבה ואגרות קודש. בסוף הספר נוספו מפתחות, הערות ציונים ומראי מקומות.

כבספרי חסידות רבים הספר דן בתפקידו של האדם בעולם, בסוגיית הצמצום והבריאה, בתיקון המידות, באהבת השם ויראתו, באמונה בהשם, בתפקידו ומעלתו של הצדיק ומעלת הבעל תשובה, בהשגחה פרטית והשגת אלוקות.

## מהדורות הספר
* מגיד דבריו ליעקב - מהדורה ראשונה - קורץ, ה'תקמ"א
* מגיד דבריו ליעקב - מהדורה שנייה, בתוספת ליקוטים חדשים מהרב המחבר - קורץ, ה'תקמ"ד
* מגיד דבריו ליעקב - לבוב, ה'תקנ"ב
* מגיד דבריו ליעקב - בתוספת הסכמה מרבי אשר צבי מאוסטראה, אוסטראה, ה'תקנ"ד
* מגיד דבריו ליעקב - בהוספת הסכמה מרבי לוי יצחק מברדיטשוב ברדיטשוב, ה'תקס"ח
* מגיד דבריו ליעקב - לעמבערג, ה'תרכ"ג
* מגיד דבריו ליעקב - סאטמער, ה'תרס"ה
* מגיד דבריו ליעקב - לובלין, ה'תרפ"ז
* מגיד דבריו ליעקב - ירושלים, ה'תשכ"ב
* מגיד דבריו ליעקב - מהדורת ישראל קלפהולץ, בהוספת ספרים נוספים המלקטים את תורת המגיד, אור האמת ואור תורה ובהוספת תולדות הרב המגיד מהסופר אהרון סורסקי, תל אביב, ה'תשכ"ט
* מגיד דבריו ליעקב - על ידי האדמו"ר רבי אברהם יצחק קאהן מתולדות אהרון, ירושלים,ה'תשל"א
* מגיד דבריו ליעקב - מהדורה חדשה עם הוספות, בעריכת הרב יהודה לייב גרונר והרב אהרון חיטריק, קה"ת, ברוקלין, ניו יורק, ה'תשל"ג, ה'תש"מ, ה'תשס"ו, ה'תשפ"א
* מגיד דבריו ליעקב - מהדורה ביקורתית, רבקה ש"ץ-אופנהיימר, ירושלים, ה'תשל"ו, מהדורה שנייה, מאגנס, ה'תשמ"ט
* מגיד דבריו ליעקב, קה"ת, ברוקלין, ניו יורק, ה'תשס"ה
* מגיד דבריו ליעקב - מהדורה מוערת בעריכת הרב עמנואל שוחט, קה"ת, ברוקלין, ניו יורק, ה'תש"ע
* מגיד דבריו ליעקב המבואר - עם ביאור הרב מענדל וועכטער, בהוצאת קה"ת ומעיינותיך, כפר חב"ד, ה'תשפ"ד

## קישורים חיצוניים

* 
* דף הספר באתר הספרייה הלאומית

## הערות שוליים

קטגוריה:ספרי חסידות
קטגוריה:ספרי 1781
קטגוריה:יצירות שהתפרסמו לאחר מות מחבריהן
קטגוריה:המגיד ממזריטש
דייוויד ברקוביץ

**דייוויד ריצ'רד ברקוביץ**' (באנגלית: **David Richard Berkowitz**; נולד בשם ריצ'רד דייוויד פאלקו, ב-1 ביוני 1953), הידוע גם בשם "בנו של סם" ו"רוצח קליבר 44.", הוא רוצח סדרתי אמריקאי שהודה בשמונה מקרי ירי שהחלו בניו יורק ב-29 ביולי 1976 ונמשכו במשך למעלה משנה עד שנתפס באוגוסט 1977.

## ביוגרפיה
ברקוביץ' גדל בעיר ניו יורק ושירת בצבא ארצות הברית. לאחר שחרורו יצא למסעות רצח של זוגות אוהבים שהתבודדו במכוניותיהם. באמצעות אקדח בולדוג קליבר 44 מיוחד שהחזיק, רצח שישה אנשים ופצע שבעה אחרים עד יולי 1977. במקביל הטיל אימה על תושבי ניו יורק וזכה למוניטין עולמי.
ברקוביץ' בן ה-24 הצליח לחמוק מהמצוד המשטרתי הגדול ביותר בתולדות העיר ניו יורק, תוך שהוא שולח מכתבים שלעגו למשטרה ומבטיח לבצע פשעים נוספים, שזכו לפרסום רב בעיתונות.

ברקוביץ' נלכד באופן מקרי לאחר שקיבל דו"ח תנועה סמוך למקום שבו ביצע את אחת מרציחותיו. הוא נעצר ב-10 באוגוסט 1977, ולאחר מכן הוגש נגדו כתב אישום בגין שמונה מקרי ירי. הוא התוודה עליהם, וטען בתחילה כי ציית לפקודות של שד שהתגלה אליו בדמות של כלב שחור השייך לשכנו "סם". לאחר מכן חזר בו וטען שסיפור הכלב היה שקרי.
לאחר שנמצא כשיר נפשית לעמוד לדין, הוא הודה ברצח מדרגה שנייה ונידון לשישה מאסרי עולם מצטברים עם אפשרות לשחרור על תנאי לאחר 25 שנים.
בחקירות המשטרה התגלה כי ברקוביץ' היה מעורב גם בתיקי הצתות רבים שלא היו פתורים בעיר ניו יורק. הוא נידון לשישה מאסרי עולם.

הסיקור התקשורתי האינטנסיבי של המקרה העניק לברקוביץ' סוג מעמד הדומה לזה של ידוענים, וצופים רבים מהצד ציינו כי נראה שהוא נהנה מה"תהילה".
בית המחוקקים של מדינת ניו יורק חוקק חוקים חדשים, הידועים בכינויים "חוקי בנו של סם" (באנגלית: Son of Sam laws) שנועדו למנוע מפושעים להרוויח כלכלית מהפרסום שנוצר מפשעיהם, וחוקים דומים נחקקו בכמה מדינות אחרות.

הבמאי ספייק לי ביים ב-1999 את הסרט "הקיץ של סאם" שמספר את סיפורו של הרוצח הסדרתי והקיץ הלוהט של ניו יורק, 1977.

## קישורים חיצוניים

* 

קטגוריה:רוצחים סדרתיים אמריקאים
קטגוריה:אמריקאים שנולדו ב-1953
הריברטו סדה

**הריברטו סדה** (באנגלית: **Heriberto Seda**; נולד ב-31 ביולי 1967) המכונה לעיתים קרובות "רוצח הזודיאק מניו יורק" או "הצלף מברוקלין", הוא רוצח סדרתי אמריקאי שפעל בעיר ניו יורק בין השנים 1990 עד 1993. הוא ירה למוות בשלושה בני אדם ופצע שישה נוספים (ארבעה מהם באופן אנוש) לפני שנתפס ב-18 ביוני 1996.

סדה תקף אנשים ברחבי העיר ניו יורק, ושלח הודעות מתגרות למשטרה ולעיתונות לאחר כל פשע שביצע. ההודעות כללו קודים המבוססים על דגלי אותות ימיים בינלאומיים, שעיתונאי הניו יורק טיימס פיענח אותם בסיוע של חותנו, יוצא צבא ארצות הברית שעסק בקריפטוגרפיה ומודיעין אותות בזמן מלחמת העולם השנייה.

אנשים מעריכים כי סדה העריץ את רוצח הזודיאק המקורי מסן פרנסיסקו על כך שהצליח לחמוק מלכידה. המשטרה תיארה את סדה, תושב ברוקלין, כמתבודד בעל אובססיביות לאסטרולוגיה ומוות. הוא הואשם רשמית בתיק ב-21 ביוני 1996, הורשע ב-24 ביוני 1998, ונידון ל־232 שנות מאסר.

קטגוריה:רוצחים סדרתיים אמריקאים
קטגוריה:אמריקאים שנולדו ב-1967
רחוב שבטי ישראל

**רחוב שבטי ישראל**, הקרוי על שם שבטי ישראל, הוא אחד הרחובות הראשיים בירושלים. הרחוב משתרע משער יפו וכיכר צה"ל עד שער מנדלבאום.

## היסטוריה
ממוזער|שמאל|שלט הרחוב מימי המנדט
תוואי הרחוב נסלל בתקופת המנדט הבריטי ב-1930. שם הרחוב היה סנט פול על שם כנסיית סנט פול שהייתה ברחוב. במלחמת העצמאות נחצה הרחוב לשניים, כאשר בתווך עובר הקו העירוני, ושמו הוסב ל"שבטי ישראל".

ב-22 באוגוסט 2016 בוצע פיגוע דקירה ברחוב.

## מבנים ואתרים ברחוב
* כיכר צה"ל
* כיכר ספרא
* קריית עיריית ירושלים
* בית החולים הצרפתי סן לואי
* מוזיאון אסירי המחתרות - ירושלים
* כנסיית סנט פול
* הכנסייה הרומנית
* בית מחניים
* בית החולים האיטלקי
* סדנת ההדפס ירושלים

## תמונות

File:Shivtey Israel 23 Jerusalem.jpg|רחוב שבטי ישראל 23
File:Museum of Underground Prisoners Jerusalem - view from above.jpg|מוזיאון אסירי המחתרות במבט מלמעלה
File:הדרך אל משרד החינוך.JPG|חורף 2013
File:Yad LaKashish sign.JPG|יד לקשיש
Jerusalem Municipal Court.JPG|בית המשפט לעניינים מקומיים


## קישורים חיצוניים

*
*
*
*

## הערות שוליים

קטגוריה:מזרח ירושלים: תחבורה
שבטי ישראל
קטגוריה:חומות ירושלים
קטגוריה:מאה שערים
קטגוריה:מוסררה
סיטראם קסרי

**סיטראם קסרי** (15 בנובמבר 1919 – 24 באוקטובר 2000) היה פוליטיקאי הודי שכיהן כנשיא הקונגרס הלאומי ההודי מספטמבר 1996 ועד מרץ 1998.

## ביוגרפיה
סיטראם קסרי נולד למשפחה מקאסטת הבניה ב-1919 בביהר. הוא נעצר חמש פעמים מ-1931 ועד 1942 עקב מעורבותו בתנועת העצמאות ההודית.

נבחר ב-1967 ללוק סבהה מטעם הקונגרס הלאומי ההודי. ב-1971 נבחר לחבר ברג'יה סבהה מטעם ביהר, תפקיד בו החזיק במשך חמש כהונות עד ל-2000, כשהקונגרס החליט שלא להריץ אותו.

בינואר 1983 התפטר מתפקידו כשר התובלה, ונותר כאוצר המפלגה.

לאחר תבוסת הקונגרס בבחירות ללוק סבהה ב-1996, הפטר פ"ו נרסימהה ראו מראשות הקונגרס, וקסרי נבחר לתפקיד. הוא כיהן כנשיא הקונגרס כשהמפלגה תמכה מבחוץ בממשלות הג'נטה דאל.

קסרי הביא להתפטרות ה. ד. דווה גאודה מראשות ממשלת הודו באפריל 1997, לאחר שהכריז על משיכת תמיכת הקונגרס בו, אך הקונגרס לא הצליח להקים ממשלה חילופית ואינדר קומאר גוג'ראל מהג'נטה דאל הושבע לממלא מקומו. לאחר דליפת מסמכים מהוועדה שחקרה את התנקשות ברג'יב גנדי ב-1991 שקשרו את ממשלת דראווידה מונטרה קזגאם בטמיל נאדו לכשלי אבטחה שסייעו למתנקשי הטיגריסי השחרור של טאמיל אילם, הסירה הקונגרס סופית את תמיכתה בממשלה בנובמבר 1997, לאחר שגוג'ראל נמנע מלהדיח את הדראווידה מונטרה קזגאם ממשלתו.

בבחירות ללוק סבהה ב-1998 נדחק קסרי מהנהגת הקמפיין, שנוהל בפועל בידי סוניה גנדי, שהחליטה להיכנס לפוליטיקה במשך השנה הקודמת. לאחר תבוסת המפלגה בבחירות, האשימו תומכי גנדי את קסרי באחריות לתבוסה, והדיחוהו בישיבת הוועדה המנהלת של הקונגרס ב-15 במרץ 1998.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תנועת העצמאות ההודית
קטגוריה:חברי הלוק סבהה
קטגוריה:חברי הרג'יה סבהה
קטגוריה:נשיאי הקונגרס הלאומי ההודי
קטגוריה:הודים שנולדו ב-1919
קטגוריה:נפטרים ב-2000
ליאוניד מלצב

**ליאוניד סמיונוביץ' מלצב** (בבלארוסית: **Леанід Сямёнавіч Мальцаў**, נולד ב-29 באוגוסט 1949) הוא גנרל בלארוסי בדימוס. כיהן כראש המטה הכללי הבלארוסי בין השנים 1994–1996, וכשר ההגנה בין השנים 1996-1997, ושוב בין 2001–2009.

## ביוגרפיה
מלצב נולד ב-29 באוגוסט 1949. הוא למד באקדמיה הצבאית סוברוב שבמינסק, וב-1967 סיים את לימודיו והתגייס לצבא האדום. ב-1971 הוא סיים את לימודיו בבית הספר לפיקוד בקייב. במשך תקופה הוא הוצב בחיל המצב הסובייטי בגרמניה. ב-1979 הוא סיים את לימודיו באקדמיית המטה הכללי "פרונזה", ושירת בהמזרח הרחוק הרוסי.

לאחר פירוק ברית המועצות, מלצב חזר למולדתו, בלארוס, והתגייס לצבא בלארוס. ב-1994 הוא מונה לראש המטה הכללי וסגן שר ההגנה. ב-1996 הוא מונה לשר ההגנה. ב-1997 הוא מונה לסגן הרמטכ"ל המשותף של חבר המדינות. ב-24 בספטמבר 2001 הוא מונה בשנית לתפקיד שר ההגנה. הוא כיהן בתפקיד עד 4 בדצמבר 2009.

ב-2 בנובמבר 2013 הוא מונה ליו"ר ועדת הגבולות של בלארוס. ב-2016 הוא עזב את הצבא.

## קישורים חיצוניים

* ליאוניד מלצב באתר הספרייה הלאומית של בלארוס

קטגוריה:מפקדי צבאות סדירים בעת החדשה: אישים
קטגוריה:גנרלים בלארוסים
קטגוריה:אנשי צבא סובייטים
קטגוריה:מעוטרי עיטור הידידות (רוסיה)
קטגוריה:ילידי 1949
אהבה צעצוע

**אהבה צעצוע** הוא אלבום האולפן השני של הזמרת הישראלית יעל לוי. הוא יצא לאור בשנת 1984 בהוצאת חברת התקליטים הד ארצי.

## רקע
בשנת 1984 הוציאה את אלבומה השני אהבה צעצוע, שהוקלט בין 1983 עד 1984. האלבום כלל שירים מתורגמים (בין השאר כאלו שבוצעו במקור על ידי הזמרת הברזילאית ריטה לי) ונע בין ג'אז לבוסה נובה. הוא הופק מוזיקלית בידי עמיקם קימלמן, זכה לאהדה אמנותית על ידי מבקרי המוזיקה, אך נכשל מסחרית, כמעט ולא הושמע ברדיו ולא הותיר אחריו להיטים. בעקבות הכישלון התעכבה מאוד הקלטת האלבום השלישי של לוי שיצא רק אחרי 8 שנים. "אהבה צעצוע" מעולם לא הודפס על קומפקט-דיסק ונחשב לתקליט נדיר.

לאחר השנים הרבות בהן חדלה מלהוציא אלבומים, החליטה לוי בשנת 1992 להוציא את אל תקנה לי ורד שהחזיר אותה לקדמת הבמה.

## רשימת רצועות

## קישורים חיצוניים

## הערות שוליים

קטגוריה:אלבומי 1984
קטגוריה:אלבומי יעל לוי
קטגוריה:אלבומים בעברית
קטגוריה:אלבומי חברת הד ארצי
שוך הסערה

**שוך הסערה** הוא אלבום האולפן הרביעי של הזמרת הישראלית יעל לוי. הוא יצא לאור בשנת 1997 בהוצאת חברת התקליטים הד ארצי.

## רקע
האלבום שוך הסערה שיצא לאור בשנת 1997 בהפקתו של ג'וני שועלי כלל לראשונה שירים אותם כתבה לוי בתור פזמונאית ויוצרת. שוך הסערה זכה להצלחה נאה ובלט בו להיט אחד: "אל תאכזב אותי" (מילים: יעל לוי, לחן: ג'וני שועלי). הוא דורג בשיאו במקום השני במצעד העברי השבועי של רשת ג'.

"שוך הסערה" שפורסם בתור שיר הנושא מתוך האלבום דורג בעשירייה הפותחת ברשת ג' גם כן.

## רשימת רצועות

## קישורים חיצוניים

* שוך הסערה באתר Discogs

## הערות שוליים

קטגוריה:אלבומי 1997
קטגוריה:אלבומי יעל לוי
קטגוריה:אלבומים בעברית
קטגוריה:אלבומי חברת הד ארצי
לנדון ליברון

**לנדון ליבוירון** (באנגלית: **Landon Liboiron** נולד ב-10 במרץ 1991  ) הוא שחקן קולנוע וטלוויזיה קנדי.

## ביוגרפיה
ליבוירון הוא הצעיר מבין שלושה בנים. הוא גדל בקהילה חקלאית קטנה בג'נר, אלברטה, שם גדלו הוא ושני אחיו הגדולים. הוא בנם של לוריין מאק ומרסל ליבוירון. אמו, אמנית,  ותמכה ברצונו לשחק, והסיעה אותו לוונקובר לשיעורי משחק ואודישנים. 

## קריירה
ליבוירון שיחק בכמה סרטי טלוויזיה לפני תפקיד הפריצה שלו בסדרת הטלוויזיה של דרמה לנוער הקנדית "דגראסי -הדור הבא" .

בשנת 2011, ליבוירון גילם את ג'וש שאנון בסדרת המדע הבדיוני "טרה נובה", בנה של הדמות הראשית, בגילומו של ג'ייסון או'מרה, ואשתו, בגילומה של שלי קון. 

בשנת 2013, לוהק לתפקיד ראשי לצד ביל סקושגורד ופמקה ינסן כתלמיד תיכון ואיש הזאב פיטר רומאננק בסדרה המקורית של נטפליקס, המלוק גרוב.  

בשנת 2016 החל לשחק בתפקיד ראשי בסדרת הטלוויזיה "פרונטיר", המשודרת בנטפליקס.

בשנת 2017, ליבוירון לוהק לתפקיד קרטר / סם מיהן במותחן העל-טבעי בהפקת בלאמהאוס, מת או חובה.   הסרט יצא לאקרנים בבתי הקולנוע ב-13 באפריל 2018. 

## פילמוגרפיה
### קולנוע

### טלוויזיה

### אינטרנט

## פרסים ומועמדויות

## קישורים חיצוניים

## הערות שוליים

קטגוריה:קנדים ממוצא גרמני
קטגוריה:קנדים ממוצא צרפתי
קטגוריה:שחקני קולנוע וטלוויזיה קנדים
קטגוריה:קנדים שנולדו ב-1992
חמש (אלבום של יעל לוי)

**חמש** הוא אלבום האולפן החמישי של הזמרת הישראלית יעל לוי. הוא יצא לאור במרץ 2004 בהוצאת חברת התקליטים נענע דיסק.

## רקע
במרץ 2004 יצא אלבום האולפן החמישי שלה חמש, ממנו הצליח במידה מועטה השיר "פלנקטון". כל שירי האלבום נכתבו והלחנו על ידי המוזיקאית ורד קלפטר, למעט שני שירים שהולחנו למילותיה של תרצה אתר ("חמש" ו"סתיו"). קלפטר הפיקה מוזיקלית את שירי האלבום בשיתוף עם גיל סמטנה.

בשונה משאר שירי האלבום, השתתף המוזיקאי גיורא קנת בהפקת השיר "אקליפטוסים".

## רשימת רצועות

## קישורים חיצוניים

* חמש באתר Discogs

## הערות שוליים

קטגוריה:אלבומי 2004
קטגוריה:אלבומי יעל לוי
קטגוריה:אלבומים בעברית
קטגוריה:אלבומי חברת נענע דיסק
הבחירות ללוק סבהה (1998)

**הבחירות ללוק סבהה** ב-1998 התקיימו בשלושה פעימות, ב-16, ב-22 וב-28 בפברואר. הבחירות קבעו את הרכב הלוק סבהה השנים עשר.

לאחר הבחירות הקימה מפלגת העם ההודית, שהובילה קואליציית מפלגות בשם הברית הדמוקרטית הלאומית שזכתה יחד ב-37.2% מהקולות, ממשלה בראשות אטאל ביהארי ואג'פאיי לראש ממשלת הודו בשנית, כשהוא ראש הממשלה הראשון שלא מטעם הקונגרס שכיהן יותר מכהונה אחת.

## רקע
הבחירות הקודמות ללוק סבהה שנערכו ב-1996, יצרו מציאות פוליטית לא יציבה: המפלגה הגדולה ביותר, מפלגת העם ההודית זכתה ב-161 מושבים והייתה המפלגה הגדול בלוק סבהה, וראש המפלגה אטאל ביהארי ואג'פאיי הושבע לראש ממשלת הודו במאי 1996. ואג'פאיי נכשל במאמציו להקים קואליציה, והתפטר לאחר שלושה עשר יום בתפקיד. במקומו הושבע לתפקיד ה. ד. דווה גאודה, ראש השרים של קרנאטקה, שהיה לראש ממשלה מטעם ג'נטה דאל ובתמיכה חיצונית של הקונגרס הלאומי ההודי. ממשלתו נפלה באפריל 1997, לאחר שהקונגרס משכה את תמיכתה בממשלתו, אך תחתיה הוקמה ממשלה נוספת מטעם המפלגה, הפעם בראשות אינדר קומאר גוג'ראל. גם ממשלה זו נפלגה לאחר שהקונגרס משכה את תמיכתה ממנה בעקבות פרסום דו"ח ועדת חקירה שחקר את ההתנקשות ברג'יב גנדי  טען כי ממשלת דראווידה מונטרה קזגאם בטמיל נאדו הייתה אחראית לכשלי אבטחה שאיפשרו את ההתנקשות. הקונגרס תבעה את הדחתה מהממשלה, ומשלא נענתה  משכה את תמיכתה בנובמבר 1997.

בבחירות אלו הקימה מפלגת העם ההודית קואליציה בשם הברית הדמוקרטית הלאומית, שכללה 14 מפלגות.

במפלגת הקונגרס נדחק נשיא המפלגה סיטראם קסרי מהנהלת הקמפיין, שנוהל בפועל בידי סוניה גנדי, שהודיעה על כניסתה לפוליטיקה ב-1997. המפלגה נמנעה מלהקים קואליציית מפלגות תומכת קודם הבחירות, להוציא את ראשטריה ג'נטה דאל בביהר ומפסר מפלגות קטנות שהתמודדו על מושב יחיד.

ההצבעה נוהלה על ידי ועדת הבחירות של הודו, ובעקבות היקפה הגדול נוהלה בחמישה פעימות: 5 בספטמבר, 11 בספטמבר, 18 בספטמבר, 25 בספטמבר ו-3 באוקטובר. תוצאות הבחירות הוכרזו ב-6 באוקטובר. 

במקביל לבחירות הארציות התקיימו בחירות במגהלאיה, נאגאלנד, טריפורה והימאצ'ל פרדש.

## תוצאות הבחירות

## לאחר הבחירות
תוצאות הבחירות לא העניקו רוב ברור לאף מפלגה או קבוצה, אך הברית הדמוקרטית הלאומית שבהובלת מפלגת העם ההודית הובילה בפער ניכר, כשהיא מציגה תמיכתם של 256 מושבים לאחר הבחירות, 182 מהם חברי המפלגה. הקונגרס הציגה את תמיכת 171 מושבים, בהם 141 מטעם המפלגה. החזית המאוחדת שבהובלת הג'נטה דאל התפוררה, כאשר המפלגה זוכה ב-6 מושבים והחזית כולה זוכה ב-97 מושבים. מפלגת העם ההודית זכתה בתמיכתן של ארבע מפלגות אזוריות, הגדולה שבהם הטלוגו דזאם, ומספר עצמאיים לאחר הבחירות, שהביאו לה 22 מושבים נוספים ורוב דחוק של 278 מושבים (מתוך 543, שישה מעל מחצית הבית). אטאל ביהארי ואג'פאיי הושבע לראשות ממשלת הודו בשנית, והממשלה בראשותו החזיקה מעמד כעשרים חודשים, עד לפרישת אנה דראווידה מונטרה קזגאם הכלל הודית מהקואליציה שגרמה להקדמת הבחירות ללוק סבהה השלושה עשר ל-1999.

ב הובילה התבוסה להדחת נשיא הקונגרס סיטראם קסרי, שהואשם על ידי תומכי סוניה גנדי באחריות לכישלונה של המפלגה בבחירות, ומינויה של סוניה לנשיאת הקונגרס.

הלוק סבהה ה-12 כיהן לתקופה הקצרה ביותר בתולדו הודו: 413 יום.

## קישורים חיצוניים

* 

## הערות שוליים

1998
קטגוריה:1998 בפוליטיקה
קטגוריה:1998 באסיה
אי ירוק בים

**אי ירוק בים** הוא אלבום האולפן השישי והאחרון של הזמרת הישראלית יעל לוי. הוא יצא לאור באפריל 2011 בהוצאת חברת התקליטים היי פידליטי.

## רקע
באפריל 2011 הוציאה לוי אלבום כפול ראשון בשם "אי ירוק בים". בתקליטור הראשון הופיעו חידושים ללהיטיה הגדולים – "אי ירוק בים", "אל תקנה לי ורד", "לך לאן שתלך" ו"בלדה לנאיבית". התקליטור השני הכיל שירים חדשים בשיתוף פעולה עם המוזיקאית ורד קלפטר.

העיבודים בחלק השני היו מינימליסטיים, והתבססו על שירה, גיטרה וקולות בלבד.

## רשימת רצועות

## קישורים חיצוניים

* אי ירוק בים באתר Discogs

## הערות שוליים

קטגוריה:אלבומי 2011
קטגוריה:אלבומי יעל לוי
קטגוריה:אלבומים בעברית
עברתי רק כדי לראות

"**עברתי רק כדי לראות**" הוא שיר שכתבה אַסְתָּר שמיר. את השיר הלחין ועיבד בעלה של אסתר אז, אפרים שמיר. השיר יצא ב-18 בנובמבר 1975 בביצוע של אסתר שמיר, ולאחר מכן כחלק מהאלבום "אפרים ואסתר שמיר", שיצא בשנת 1977. השיר היה ללהיט עם צאתו ולאחר מכן עם צאת האלבום המשותף.

השיר צעד במצעד הפזמונים העבריים של גלי צה"ל בשנת 1976, ובמשך שישה שבועות, במצעד הגל הקל מנובמבר 1975 עד ינואר 1976. בשנת 2006 בוצע השיר במסגרת תוכנית כוכב נולד 4 על ידי מאיה רוטמן. בשנת 2008 עובד השיר מחדש במסגרת פרויקט עבודה עברית וכחלק מהאלבום ״טרמפולינה״ בביצוע תומר יוסף ובן הנדלר. גרסת הכיסוי זכתה להצלחה רבה, והגיעה למקום ה-11 במצעד הפזמונים העברי השנתי של גלגלצ של אותה שנה

## פרשנות
את השיר כתבה אסתר שמיר. על פרשנות המילים סיפרה בראיון עמה:

בראיון אחר הסבירה:

## לחן
את השיר הלחין אפרים שמיר במנגינה שאותה חיבר עוד בארץ הולדתו, פולין.

## קישורים חיצוניים
* עברתי רק כדי לראות באתר הספרייה הלאומית
* 

## הערות שוליים

קטגוריה:שירים בעברית
קטגוריה:שירים שנכתבו על ידי אסתר שמיר
קטגוריה:שירים שהולחנו על ידי אפרים שמיר
קטגוריה:סינגלים בהוצאת NMC יונייטד אנטרטיינמנט
בלילות הסתיו

"**בְּלֵילוֹת הַסְּתָו**" הוא שיר שנכתב על ידי דוד פוגל. את השיר הלחין שם טוב לוי. השיר נכלל באוסף השירים "לפני השער האפל" שראה אור לראשונה ב-1923.

## תוכן השיר
השיר נפתח בתיאורו של עלה שלכת בודד הנושר, באפלת הלילה. בשיר קיים מתח עצום בין העלה הקטן והבודד, למרחב היערות ולזמן הנשירה שלא מוגדר בבהירות. בבית השני של השיר מתואר המתח בין היחיד למרחב האינסופי. תיאור הדג לא קיים רק "הֵד נְקִישָׁה לַחָה'" שלו כשהוא שב אל מי הנחלים. הנחל הוא אינו מקום מוגדר אף הוא בשיר. בבית השלישי מתוארים סוסים שלא ניתן להבחין בהם ("סוּסִים לֹא נִרְאִים הַנְּמַסִּים וְהוֹלְכִים"), אלא רק צליל דהרותיהם נשמע, "בַּמֶּרְחָק הַשָּׁחוֹר". הבית האחרון חוזר אל ההֵלֶךְ הנודד, מושא הרחש הלילה. ההלך אינו מצליח להגדיר את עוצמת האפלה שעוטפת אותו אך ברגישות מקשיב לצלילים וגופו מגיב להתרחשות פיזית. השיר מאפיין את שירת האופל של פוגל ואת חייו כאדם בודד, עייף ונרדף. ההלך שאף הוא אינו מוגדר בשם רק שומע את המראות ואינו עד להם.

## גרסאות לשיר
את השיר ביצעה לראשונה מירי אלוני בשנת 1975 בליווי להקת "קצת אחרת". את השיר הלחין שם טוב לוי, והוא הופיע לראשונה באלבום ששת הנושא את שם ההרכב, בשנת 1976. השיר היה מועמד לכניסה למצעד הפזמונים השבועי של רשת ג' ב־6 במרץ 1978, ולא הצליח להיכנס למצעד. ידוע גם הביצוע של שם טוב לוי עם שלמה גרוניך בהופעה עם התזמורת הפילהרמונית הישראלית בשנת 2016.

## הערות שוליים

## קישורים חיצוניים
* 

קטגוריה:שירים בעברית
קטגוריה:שירים שהולחנו על ידי שם טוב לוי
קטגוריה:שירים על הסתיו
בלוטות רוק צינוריות

**בלוטות רוק צינוריות**, הידועות גם בשם **בלוטות הרוק**, הן זוג בלוטות רוק המצויות בבני אדם בין חלל האף והגרון.

בלוטות הרוק הצינוריות נמצאות בדפנות הצדדיות של לוע האף העומד על הטורוס טובאריוס.

הבלוטות התגלו על ידי קבוצה של מדענים הולנדים במכון הסרטן של הולנד בספטמבר 2020 באמצעות סריקות PET/CT.

עיקר החשיבות של בלוטות הרוק הצינוריות נובעת מחשיבותן ברדיותרפיה. יש המאמינים שהימנעות ההקרנות של הבלוטות תמנע הרבה מתופעות הלוואי של הקרנות, כגון קסרוסטומיה.

## הערות שוליים

קטגוריה:בלוטות
רוברט לואלין בראדשו

**רוברט לואלין בראדשו** (אנגלית: Robert Llewellyn Bradshaw; 16 בספטמבר 1916 – 23 במאי 1978) היה ראש הממשלה הראשון של סנט קיטס ונוויס. בנוסף כיהן כשר ראשי, מחוקק ופעיל מרכזי במפלגת הלייבור של סנט קיטס ונוויס.

## חייו המוקדמים
בראדשו נולד בכפר סנט פול קפיסטר בסנט קיטס למרי ג'יין פרנסיס, עקרת בית ולוויליאם בראדשו, נפח. הוא גדל על ידי סבתו לאחר שאביו עבר לארצות הברית כאשר בראדשו היה בן תשעה חודשים. הוא למד בבית הספר היסודי של סנט פול והגיע עד לכתה ז' הרמה הגבוהה ביותר של השכלה לאותה התקופה.

בגיל 16 הפך בראדשו החל התמחות במפעל הסוכר בסנט קיטס, שם החל להתעניין בתנועת הפועלים. ב-1940 הוא עזב את מפעל הסוכר בעקבות שביתה למען שכר גבוה יותר והחל לעסוק כפקיד באיגוד הסחר והעובדים של סנט קיטס ונוויס.

עם השנים עלה המוניטין שלו באיגוד והוא החליף את ג'וזף מתיו סבסטיאן כנשיא האיגוד ב-1944

## קריירה פוליטית
בשל עברו, בראדשו תמך בשיפור זכוייתהם של עובדי הסוכר במדינה והיה אחד הפעילים הפוליטיים החשובים של המדינה. ב-1945 הוא הפך לנשיא מפלגת הלייבור של סנט קיטס-נביס-אנגווילה. הוא נכנס לפוליטיקה ב-1946 וזכה במושב במועצה המחוקקת בבחירות באותה שנה, לאחר מכן הפך לחבר במועצה המבצעת. ב-1956 היה שר המסחר והייצור של סנט קיטס-נביס-אנגווילה. הוא חי תקופה קצרה בהפדרציה הקצרה של איי הודו המערבית (מ-1958 עד 1962) באותה תקופה נבחר לבית הנבחרים הפדרלי ושימש בתפקיד שר האוצר של הפדרציה של איי הודו המערבית.

לאחר התפרקות הפדרציה של איי הודו המערבית, בראדשו חזר לסנט קיטס מטרינידד, ב-1967 הפך לראש הממשלה הראשון של סנט קיטס-נביס-אנגווילה אשר באותה תקופה הייתה מדינת חסות של הממלכה המאוחדת. תחת הנהגתו, כל אדמות הסוכר, וכן מפעל הסוכר המרכזי, נקנו על ידי הממשלה. מה שגרם לכך שהחלה התנגדות לשלטונו של בראדשו. ההתנגדות הייתה גדולה במיוחד באי נוויס, שם הרגישו שהאי מוזנח ולא מושקעים בו מספיק משאבים מהמדינה לשיפור המצב. בראדשו לרוב התעלם מתלונותיהם של תושבי נוויס, אך התפכחות הנוויסיאנית ממפלגת הלייבור הוכיחה את עצמה כגורם מפתח בנפילתה הסופית של המפלגה מהשלטון. האופוזיציה באנגווילה הייתה חזקה אף יותר, כאשר האנגווילים פינו את משטרת סנט קיטס מהאי שלהם וערכו משאלי עם בשנים 1967 ו-1969, בשתי הפעמים הצביעו ברוב מכריע להתנתק מסנט קיטס-נאביס ולהישאר טריטוריה בריטית נפרדת.

## מוות
בראדשו נפטר ב-23 במאי 1978 מסרטן הערמונית בביתו בבאסטר כאשר כיהן כראש ממשלה. הוא הוחלף על ידי סגנו, פול סאות'וול. הוא נקבר בבית הקברות ספרינגפילד בבאסטר.

## מורשתו
בשנת 1996, לאחר מותו זכה בתואר הגיבור הלאומי הראשון על ידי האספה הלאומית של סנט קיטס ונוויס ומדי שנה מכבדים אותו ביום הגיבורים הלאומי, המצוין ביום הולדתו. בנוסף לכך שמו של שדה התעופה גולדן רוק בסנט קיטס לנמל התעופה הבינלאומי רוברט ל. ברדשו ביום הגיבורים הלאומי הראשון בשנת 1998. בשנת 2007 נחנך פארק הזיכרון של רוברט לואלין ברדשו במקום הולדתו בסנט פול. ב-17 בספטמבר 2010, בניין רוברט לואלין בראדשו נחנך בקמפוס בית הספר לרפואה של אוניברסיטת ווינדזור בקיון.

## קישורים חיצוניים

## הערות שוליים

קטגוריה:סנט קיטס ונוויס: פוליטיקה
קטגוריה:ילידי 1916
קטגוריה:אישים מסנט קיטס ונוויס שנולדו במאה ה-20
קטגוריה:נפטרים ב-1978
הסדר הטוסקני

**הסדר הטוסקני** הוא אחד הסדרים הקלאסיים שפותחו על ידי הרומאים לצד הסדר המשולב.
[ממוזער|לוח 3 מתוך "חמשת הסדרים של האדריכלות" של [ג'אקומו בארוצי דה ויניולה]]
הסדר הטוסקני מושפע מהסדר הדורי אך עם עמודים לא חרוצים ועם אנטבלטורה פשוטה יותר ללא טריגליפים. בעוד שעמודים פשוטים יחסית עם כותרות עגולות היו חלק מהאדריכלות העממית של איטליה וחלק גדול מאירופה מאז האדריכלות האטרוסקית (אנ') לפחות, הרומאים לא ראו בסגנון זה סדר אדריכלי מובהק. לדוגמה, האדריכל הרומי ויטרוביוס לא כלל את זה לצד תיאוריו של הסדרים היווניים הדוריים, היוניים והקורינתיים. סיווגו כסדר פורמלי נפרד מוזכר לראשונה באטימולוגיות של איזידורוס מסביליה. עיקר התבססותו כסדר לגיטימי בין הסדרים הקלאסיים נעשה בתקופת הרנסאנס האיטלקי על ידי אנדראה פלאדיו וסבסטיאנו סרליו.
בספרו הרביעי של סרליו "Regole generali di architettura" הוא מונה חמישה סדרים ובהם את המסדר הטוסקני אותו הוא מתאר "המוצק והפחות מקושט". מנקודת מבטו הסדר הטוסקני היה צורה ארכיטקטונית פרימיטיבית קדומה יותר, קודמת לצורות היווניות. הוא מקשר את הסדר עם הפרקטיקה האדריכלית של טוסקנה ושיטת הבנייה "הכפרית" שבה השתמשו באבנים בולטות עם גימור מחוספס ולא מסותת.

בשל חוזקו ופשטותו היחסי, סדר זה נחשב למתאים ביותר עבור אדריכלות צבאית ותעשייתית. סרליו מצא שהוא "מתאים למקומות מבוצרים, כגון שערי עיר, מבצרים, טירות, אוצרות, או היכן ששמורים ארטילריה ותחמושת, בתי כלא, נמלי ים ומבנים דומים אחרים המשמשים במלחמה". הסדר הטוסקני משמש לעיתים קרובות לפתחים וכניסות אחרות בהן נדרשים רק זוג עמודים, ושימוש בסדר אחר עשוי להיראות יומרני.

## התפשטות מאוחרת
כנסייה נדירה יחסית הבנויה על פי הסדר הטוסקני היא **St Paul's, Covent Garden** בתכנונו של האדריכל האנגלי איניגו ג'ונס. על פי סיפורו של הוראס וולפול, לורד בדפורד הקציב לג'ונס תקציב נמוך מאוד וביקש ממנו כנסייה פשוטה "לא הרבה יותר טובה מאסם", והאדריכל השיב לו "אז יהיה לך את האסם הכי יפה באנגליה". תיאור זה מתיישב עם פרשנותו של פלאדיו למקדש הרומי הקדום המבוסס על אדריכלות אטרוסקית על פי ויטרוביוס, ולאמירתו של פלאדיו כי המסדר הטוסקני מתאים למבנים חקלאיים.

מבנה מפורסם נוסף שנעשה בו שימוש בסדר הטוסקני הוא **West Wycombe Park** באנגליה, שנבנה במאה ה-18. למבנה חזית כפולה בעלת 2 קומות, בקומה התחתונה נעשה שימוש בסדר הטוסקני ובקומה העליונה נעשה שימוש בסדר הקורינתי. ייתכן שהדבר נעשה בהשראת פאלצו (ארמון) קיארקטי של פלאדיו בו השתמש בסדר הדורי עבור הקומה התחתונה והיוני עבור הקומה העליונה.

### גלריה

קובץ:St. Paul's Church, Covent Garden, London.jpg|St. Paul's Church, Covent Garden, איניגו ג'ונס, לונדון
קובץ:The South Front of West Wycombe Park.jpg|החזית הדרומית של West Wycombe Park
קובץ:Palazzo Chiericati (Vicenza).jpg|Palazzo Chiericati, ויצ'נצה


## קישורים חיצוניים

* '''סדרים קלאסיים''' באתר המכון לארכיטקטורה מסורתית (**באנגלית**)
* 
* 

קטגוריה:אדריכלות הרנסאנס
קטגוריה:אדריכלות רומית
קטגוריה:אדריכלות קלאסית
טוסקני
דוד גולדבאום

**דוד גולדבאום** (בספרדית: **David Goldbaum**; 28 ביוני 1859–11 במרץ 1930) היה פוליטיקאי ומודד קרקעות יהודי מקסיקני. כיהן משנת 1927 ועד מותו ב-1930 כראש עיריית אנסנדה במדינת באחה קליפורניה שבצפון מערב מקסיקו, לחופו של האוקיינוס השקט. מיפה חלקים נרחבים של באחה קליפורניה וחיבר חיבורים חשובים על ההיסטוריה והדמוגרפיה של המדינה.

## ביוגרפיה
גולדבאום נולד ב-1858 במקסיקו. אביו היה יהודי פולני שהיגר למקסיקו כחלוץ. דודו מצד אביו, מרקוס גולדבאום , הגיע לאמריקה מפרוסיה, התיישב בטריטוריית אריזונה וניסה לנהל משא ומתן לשחרור שבויים, עם אינדיאנים, בין השנים 1866–1870. מאוחר יותר, ב-1886, נרצח מרקוס בידי האפאצ'י. בן דודו, ג'וליוס גולדבאום, מכר טבק, יין וגבינות באמצעות חברה שנשאה את שמו ופעלה מאריזונה. הוא היה גם בעל זכויות כרייה באריזונה.

בילדותו נחטף גולדבאום עם כמה מחבריו לבית הספר, על ידי שודד נודע לשמצה שכונה "הטיגריס מהאליקאס" ("Tiger of the Allicas") ושוחרר לאחר שאביו שילם כופר. זמן קצר לאחר מכן נשלח להשתלם בסן פרנסיסקו שבארצות הברית. הוא סיים את לימודיו בבית הספר למכרות בקולורדו , שם למד מינרלוגיה.

גולדבאום סקר את רוב שטחה של באחה קליפורניה, כולל אנסנדה, שבה התיישב. הוא ניהל את המוזיאון האזורי באנסנדה, שבו הוצגו בין היתר ממצאים חשובים שאסף במסעותיו. ומאוחר יותר כיהן כראש העיר בין השנים 1927–1930.

לפי סוכנות הידיעות היהודית (JTA), היה גולדבאום "ידיד אישי" של הנשיאים פורפיריו דיאס, פלוטארקו אליאס קאייס ואמיליו פורטס חיל.

גולדבאום נפטר ב-1930. שני בניו, פדריקו ורודולפו, מתו מקדחת צהובה.

## קישורים חיצוניים
* ידיעה על מותו באתר סוכנות הידיעות היהודית JTA, 12 במרץ 1930

## הערות שוליים

קטגוריה:פוליטיקאים יהודים מקסיקנים
קטגוריה:ראשי עיריות במקסיקו
הצוללות מסדרת אקולה

**פרויקט 941 "אקולה"** (ברוסית: **Акула**, משמע: "כריש"; קוד דיווח נאט"ו: "טייפון") הייתה סדרת צוללות נושאות טילים בליסטיים בעלי יכולת לשאת ראשי קרב גרעיניים שיוצרה לשירות בצי הסובייטי החל מאמצע שנות ה-70 והושקה בשנת 1981.

שליט ברית המועצות, ליאוניד ברז'נייב, תיאר בזמנו את פיתוח סדרת אקולה כתגובה להשקת הצוללות הגרעיניות מסדרת אוהיו בידי הצי האמריקאי, במסגרת המלחמה הקרה.

הצוללות, שפעלו במסגרת הצי הצפוני, היו הגדולות ביותר בעולם, באורך 175 מטרים, עם כוח אדם של 160 נפשות. במסגרת הסדרה נבנו שש צוללות מתוך שבע בתכנון המקורי. הצוללות היו משתנה מרכזי בארסנל ההרתעה הגרעינית של ברית המועצות במלחמה הקרה, הן שהו באוקיינוס הקרח הצפוני ובצפון האוקיינוס האטלנטי במשך רוב הפעילות המבצעית ויכלו לאיים על מרכזי האוכלוסייה של ארצות הברית בעזרת טילים בליסטיים לטווח בינוני. כל צוללת בסדרה נשאה עד 20 טילים בליסטיים מסוג SS-N-20, כל אחד בעל עד 10 ראשי קרב גרעיניים, כל אחד בעל עוצמה של עד 200 קילוטון.

לצוללות מסדרת אקולה עיצוב ייחודי שמיועד לאזן את משקלן בהתחשב בכך שהטילים הבליסטיים מותאמי הצוללות שנשאו היו מהכבדים ביותר בעולם. הגוף הראשי של הצוללת הכיל שתי "קליפות לחץ", שישבו במקביל זו לזו ושלישית, היושבת מעליהם. עיצוב ייחודי זה מגדיל את הרוחב ומפשט את הסידור הפנימי של הצוללת.
ממוזער|תרשים צוללות מסדרת אקולה.
כעיקרון הצוללות יכלו לשהות מתחת לפני המים לכל הפחות 120 יום ויכלו להגיע לעומק מקסימלי של 400 מטר מתחת לפני הים. סדרת אקולה שימשה השראה לסרט המרדף אחר אוקטובר האדום.

צוללות אקולה עברו ב-1991 למסגרת הצי הרוסי ונותרו בשירות מבצעי עד 2023.

## קישורים חיצוניים

## הערות שוליים

קטגוריה:צוללות גרעיניות
קטגוריה:צוללות טילים בליסטיים
קטגוריה:ברית המועצות: צבא וביטחון
קטגוריה:תוכנית הגרעין של רוסיה
ג'קסון הינקל

**ג'קסון הינקל** (באנגלית: **Jackson Hinkle**; נולד ב-11 בספטמבר 1999) הוא פרשן פוליטי ומשפיען אמריקאי, מנחה את התוכנית האקטואליה "The Dive". הוא גם הופיע בערוצי חדשות ברשתות הכבלים האמריקאים, כמו Tucker Carlson Tonight  ו-One America News Network, ובתקשורת הממלכתית הרוסית, כמו ערוץ RT.

מבחינה פוליטית, הינקל מוגדר כשמרן, MAGA, "קומוניסט", איש ימין רדיקלי אנטישמי ואנטי-ציוני. נכון לנובמבר 2023, הוא אחד המשתמשים הוויראליים ביותר באתר המדיה החברתית "X" (טוויטר), ונחשב לאחד ממפיצי הפייק ניוז הוויראליים ביותר ברשת זו. הוא נחסם מוואטסאפ, יוטיוב, אינסטגרם, ו-Twitch, עקב הפצת מידע שגוי ומטעה.

## ביוגרפיה
הינקל נולד למשפחה נוצרית בסן קלמנטה, קליפורניה שבארצות הברית. בתקופת חטיבת הביניים היה חבר במועדון הגלישה, ניגן בגיטרה וצייר. סיים את בית הספר התיכון בשנת 2018. בתקופת לימודיו בתיכון הינקל החל לפעול למען הפחתת שימוש בפלסטיק. המודעות שלו לזיהום הסביבתי הגיעה מחוויות הגלישה שלו. במרץ 2016, בעודו בתיכון, הקים הינקל את ארגון הסביבה טים זיסו (השם הגיע בהשראת גיבור הסרט עמוק במים, סטיב זיסו), עמותה סביבתית שעוסקת בלובינג והתנדבות, כגון ניקוי חופים במחוז אורנג'.

הוא החל בפעילות פוליטית בתקופת התיכון כפעיל למען איכות הסביבה. מאוחר יותר הפעילות הפוליטית שלו הפכה לקונספירטיבית, כשהחל קמפיין נגד "איום האילומינטי". הינקל מתאר את עצמו כ"מרקסיסט-לניניסט שמרני אמריקאי". הוא ידוע בקידום תיאוריות קונספירציה וחסיד של מגה-קומוניזם. כמו כן הוא קורא לתומכים במעמד הפועלים להתחבר לתנועת MAGA. הוא ידוע גם בתמיכתו בנשיא רוסיה ולדימיר פוטין אף במהלך מלחמת רוסיה-אוקראינה, ובדעותיו הפרו-חמאסיות והאנטי-ישראליות במלחמת חרבות ברזל. במהלך המלחמה ביקר הינקל בין השאר בביירות ונכח בהלווייתו של חסן נסראללה, וכן נפגש עם מנהיגים חות'ים בתימן, אותם הוא כינה "פטריוטים".

הינקל הפיץ דיסאינפורמציה ובעקבות כך הוא היה מעורב בכמה מחלוקות. התוכנית שלו ב-Twitch הוסרה עקב הפרת מדיניות והפצת מידע כוזב על מלחמת רוסיה-אוקראינה. בעקבות כך הגביר את פעילותו בטוויטר והחל להפיץ פרופגנדה אנטי-ציונית ופרו-חמאס, הכוללת הכחשת הטבח והאונס שביצעו המחבלים. הוא הפיץ טענות שקריות לפיהן תצלומים המראים אלימות קשות וגרפית ממתקפת הפתע של חמאס על ישראל באוקטובר 2023 זויפו באמצעות טכנולוגיית בינה מלאכותית וכן הפיץ דיסאינפורמציה על סיוע ארצות הברית לישראל והצבת חיל הנחתים של ארצות הברית ברצועת עזה. כמו כן הינקל סיפר על חייל דמיוני בשם באריב יריאל, כביכול הצלף הישראלי הטוב בצה"ל, אשר לכאורה נהרג על ידי חמאס.

ארגון ההאקרים הישראלי "We Red Evils" פרסם כי פרץ לחשבון הוואטספ של הינקל ומנע ממנו להיכנס לחשבון כתגובה על פעולותיו. בנוסף פרסמו כי פרצו לו לחשבון באפלקציית "לוקאלס" כדי למנוע ממנו גיוס כספים לצרכים אנטישמיים.

הינקל הואשם ביצירת תמונות אנטישמיות על ידי בינה מלאכותית (AI) באמצעות שירות העיבוד של Midjourney, ומצוטט לעיתים קרובות על ידי כלי תקשורת ממלכתיים ורשמיים ברוסיה ובאיראן.

## חיים אישיים
היה מאורס לדוגמנית הרוסייה אנה ליניקובה , זוכת מיס רוסיה 2022. אולם היא נפרדה ממנו ב-16 בדצמבר 2023, והודיעה שהיא חוזרת למולדתה בגלל הפצת השקרים שלו.

## קישורים חיצוניים

## הערות שוליים

קטגוריה:יחסי ארצות הברית – רוסיה
קטגוריה:סגל RT
קטגוריה:הפלישה הרוסית לאוקראינה: אישים
קטגוריה:יוטיוברים אמריקאים
קטגוריה:פרשנים פוליטיים אמריקאים
קטגוריה:אנטישמיות בארצות הברית: אישים
קטגוריה:אנטי-ציונים
קטגוריה:נאו-נאצים אמריקאים
קטגוריה:פוטיניזם
קטגוריה:פופוליזם
קטגוריה:אמריקאים שנולדו ב-1999
לא תנצחו אותי

"**לא תנצחו אותי**" הוא שיר מאת נעמי שמר. השיר יצא לאור בשנת 1984 כחלק מאלבום האולפן ה-16 של הזמר הישראלי יהורם גאון, "אמצע הדרך", בעיבודו של ננסי ברנדס. במרוצת השנים ביצעו אותו אמנים ישראלים נוספים.

## רקע
השיר נכתב על ידי המשוררת הישראלית נעמי שמר לרגל חגיגות יום העצמאות של 1984. הוא יצא לאור בשנת 1984 כחלק מאלבום האולפן ה-16 של הזמר הישראלי יהורם גאון, "אמצע הדרך".

ההיסטוריון וחוקר הספרות מוטי זעירא העלה השערה בספרו לפיה "לא תנצחו אותי" הוא המענה של שמר למאמר ביקורת חריף שפרסם נגדה חוקר הספרות דן מירון, שכאיש שמאל השקפותיה של שמר היו לצנינים בעיניו.

במהלך מלחמת חרבות ברזל הפך השיר לאות הפתיחה בתוכנית הרדיו "קלמן ליברמן" של כאן רשת ב'.

## ניתוח מוזיקלי
העיתונאית סיון רהב-מאיר מערוץ 7 כתבה כי השיר מבטא את הרעיון שהניצחון גלום בהתמדה בפעילות היומיומית, ובהמשך החיים מתוך אמונה בצדקת הדרך. בריאיון ל"ישראל היום" התבטא גאון לגבי השיר:

## גרסאות כיסוי

בשנת 2010 הוציא הזמר החרדי יונתן שינפלד גרסת קאבר לשיר, אשר נכלל באלבום האולפן שלו, "כולנו יחד".

בשנת 2013 במסגרת פרויקט ״"א בה יה" הוציאו הזמרים הישראלים ישי לפידות ועמירן דביר גרסת קאבר לשיר.

בשנת 2016 יצאה לאור גרסת קאבר של השיר על ידי ההרכב המוזיקלי הישראלי שיר אדמה.

ב-14 ביולי 2022 בטקס פתיחת המכביה העשרים-ואחת ביצעה הזמרת הישראלית עדן בן זקן גרסת קאבר ל"לא תנצחו אותי", בעיבוד והפקה של חברת Triangle.

ב-12 בנובמבר 2023, על רקע מלחמת חרבות ברזל, הוציאו הצמד ישי לפידות ועמירן דביר גרסה מחודשת לשיר.

## גרסת "חרבות ברזל" 2023

ב-27 בנובמבר 2023, במהלך מלחמת חרבות ברזל, יצאה לאור גרסה מחודשת של השיר בהשתתפות יהורם גאון והלהקות הצבאיות של צה"ל כמחווה לחיילי צה"ל, זאת לאור ההזמנה שקיבל גאון מחיל החינוך של צה"ל. על רקע יציאת הקאבר התבטא גאון:

### וידאו-קליפ
במסגרת צילומי הוידאו-קליפ לגרסה המחודשת התארח יהורם גאון בבסיסי חיל האוויר, הים והיבשה יחד עם הלהקות הצבאיות. הקליפ הופק על ידי מיכל גוילי בבימוי יניב צדוק.

### מיקומי שיא

## ראו גם
* מלחמת חרבות ברזל במוזיקה

## קישורים חיצוניים
* 
* 

## הערות שוליים

קטגוריה:שירי 1984
קטגוריה:שירי 2022
קטגוריה:סינגלים מ-1984
קטגוריה:סינגלים מ-2023
קטגוריה:שירי יהורם גאון
קטגוריה:שירי להקות צבאיות
קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
קטגוריה:שירי מלחמת חרבות ברזל
קטגוריה:ריקודי עם בישראל: שירים
Super Mario RPG

**Super Mario RPG** הוא משחק וידאו שיצא לראשונה ב-1996 על קונסולת SNES וקיבל גרסת רימייק לנינטנדו סוויץ' בשנת 2023. המשחק משלב את עולמו המוכר של מריו עם אלמנטים של משחקי תפקידים (RPG). הוא פותח על ידי Square ו-Nintendo יחדיו והוא משחק הראשון בסדרת "מריו RPG". המשחק שואב השראה ממשחקי תפקידים פופולריים שיצאו בזמנו כמו Final Fantasy ו־Chrono Trigger.

## עלילת המשחק
המשחק נפתח כשהנסיכה פיץ' נחטפת על ידי באוזר, ומריו הולך להציל אותה, אולם העלילה מקבלת תפנית כאשר חרב יורדת מהשמים על טירתו של באוזר והורסת אותה, מריו ובאוזר מבינים שאין להם ברירה אלא לשתף פעולה, יחד עם דמויות נוספות, כדי להילחם באויב המשותף.

## משחקיות
המשחק מתחיל עם מריו בלבד וחברי צוות מצטרפים אליו ככל שמתקדמים בעלילה. המשחק מספק חוויה שונה מהמשחקים הרגילים של מריו, שכן הוא לחימה בתורות, ולא פלטפורמה. הוא משלב תפקידים, עלילה מסובכת, ומערכות לחימה אסטרטגיות. השחקן לוקח את הדמות של מריו ויחד עם דמויות נוספות ניתן להרכיב צוותים של 3 שחקנים לכל קרב, ולשלב אסטרטגיית קרב נכונה. ניתן להשתמש גם בחפצים קסומים שיעזרו לשחקן להביס את האויב. ומערכת הקרב הבסיסית כוללת התקפה, הגנה ובריחה. בנוסף ליכולות מיוחדת שיש לכל דמות בצוות

### גרסת הרימייק
ממוזער|330x330 פיקסלים|צילום מסך המשווה בין הגרסה המקורית לגרסת הרימייק
בחודש נובמבר 2023 שוחררה גרסת הרימייק לקונסולת הסוויץ, החידושים הרבים כוללים הוספת סצנות סינמטיות, שיפור משמעותי של הגרפיקה והסאונד. כמו כן נוספה יכולת שלא הייתה במשחק הקודם והיא היכולת למהלך מיוחד המשתנה בהתאם לחברי צוות הקרב שהשחקן בחר.

## ביקורות
סופר מריו RPG נחשב לאחד ממשחקי ה-RPG הטובים ביותר על קונסולת ה-SNES, וזכה להערכה רבה מצד מבקרים ושחקנים כאחד. בביקורת לגרסת הרימייק באתר Vgames המשחק קיבל 8 מתוך 10. והאתר USgamer העניק למשחק המקורי את הציון 4.5 מתוך 5.

## קישורים חיצוניים
* 

## הערות שוליים

## ראו גם

# ביקורת למשחק אבות וחרבות

קטגוריה:משחקי וידאו משנת 1996
קטגוריה:משחקי נינטנדו סוויץ'
קטגוריה:משחקי סופר נינטנדו
קטגוריה:משחקי תפקידים ממוחשבים
קטגוריה:משחקי וידאו שפותחו ביפן
פיקו רואיבו

**פיקו רואיבו** (בפורטוגזית: **Pico Ruivo**) הוא ההר הגבוה ביותר בארכיפלג מדיירה השייך לפורטוגל. גובהו 1,861 מטרים מעל פני הים. בכדי להגיע לפסגת ההר יש ללכת באחד משני מסלולים קשים המחברים בין פסגות נוספות על האי. מפסגת ההר ישנה תצפית נרחבת על האי, אך לעיתים שורר בו מזג אוויר המגביל את הראות ומסכן את המטיילים.

הרשות המקומית סנטנה ממוקמת כשבעה קילומטרים מצפון־מזרח ובירת האיים, פונשל, נמצאת כתשעה קילומטרים מדרום־מזרח.

## גלריה

קובץ:PicoRuivoGipfel.jpg|טקסט=Platform on the summit of Pico Ruivo.
קובץ:Berghuette_Pico_Ruivo.jpg|טקסט=Shelter below the summit.
קובץ:Pico_Ruivo_Peak.jpg|טקסט=Summit from the viewing platform in the northwest.
קובץ:Pico_Ruivo_northwest_platform.jpg|טקסט=Second viewing platform, northwest from the summit.
קובץ:View_from_Pico_Do_Areiro_to_Pico_Ruivo,_Madeira.JPG|טקסט=View towards Pico das Torres and Pico Ruivo from Pico do Arieiro.


## קישורים חיצוניים

## הערות שוליים

קטגוריה:מדיירה: גאוגרפיה
קטגוריה:אפריקה: הרים
בסין בלו

**בסין בלו** (בקריאולית האיטית: **Basenblé**; באופן מילולי: הבריכה הכחולה) הוא אתר מים טבעי הממוקם 12 קילומטרים מצפון-מערב לעיר הבירה ז'אקמל, במחוז הדרום מזרחי של האיטי. אלו הן שלוש בריכות לאורך הנהר הקטן של ז'אקמל .

## גישה
על מנת להגיע לאתר יש לנסוע ברכב ארבע על ארבע בהרים, ואז ללכת כ-20 דקות, לאחריהן יש לרדת בחבלים לאורך מצוק בגובה 3.7 מטר, כאשר מדריכים מקומיים נמצאים במקום להכוונה. החל מ-2018 הכניסה לאתר בתשלום.

## בריכות
האתר מורכב מארבע בריכות:
* בסין שבל - עומק 2.7 מטרים
* בסין בלו - עומק 4.6 מטרים
* בסין פאלמיסט - עומק 17.4 מטרים
* בסין קלייר - עומק 22.8 מטרים

בסין קלייר היא הבריכה הידועה ביותר עם מפל בגובה 10 מטרים הנופל לתוך בריכת מים בצבע טורקיז וסלעים חלקים סביבה. המים העשירים במינרלים יכולים להפוך לחום בוצי לאחר גשם כבד.

## קישורים חיצוניים

## הערות שוליים

קטגוריה:האיטי: גאוגרפיה